**IaMmE**, også kjent som **I.aM.mE** eller **I aM mE** er en amerikansk dansegruppe fra Houston, Texas. Gruppen er mest kjent for å ha vunnet America's Best Dance Crew i 2011. De ble den første vinnergruppen med forskjellige kjønn og første vinneren fra sør i USA.

IaMmE er også kjent for sin egne dansestil kalt «brain banging», som går ut på at man oppfatter et bilde som noe annet enn det faktisk er, noe som kan referere til *optisk illusjon*. Initialene I, M og E i navnet står for Inspire, Motivate og Energize, og bakgrunnen for navnet «IaMmE» ble forklart av Phillip Chbeeb i uken før finalen da han sa «hvis du ikke er redd for å være deg selv, kan du gjøre dine villeste drømmer en virkelighet».

Historie
--------

Phillip «Pacman» Chbeeb, Di «Moon» Zhang og Brandon «747» Harrell har tidligere vært med i dansegruppen Marvelous Motion Crew, og ble spurt om de ville delta i America's Best Dance Crew sesong 4 og sesong 5, men siden Phillip «Pacman» Chbeeb hadde kontrakt med *So You Think You Can Dance* på det tidspunktet, kunne de ikke delta. I 2010 ble Marvelous Motion oppløst, og Chbeeb, Zhang og Harrell dannet gruppen IaMmE. Det ble holdt audition for gruppen i Houston, Texas i slutten av 2010. De kvalifiserte danserne ble Olivia «Chachi» Gonzalez, Dzajna «Jaja» Vankova og Emilio «Millie» Dosal.

Gruppen begynte å legge ut videoer av deres øving til America's Best Dance Crew på YouTube. En av dem var videoen «The Brain Bang», som var første gang de viste fram sin egne stil «brain banging», som går ut på at man oppfatter et bilde som noe annet enn det faktisk er, noe som kan referere til *optisk illusjon*. IaMmE spiller også på deres egne identiteter, som de forbinder med opprinnelige naturelementer og nødvendige elementer i verden, som de brukte i deres siste opptreden før finalen, kalt «Ill-Emental»:

| Medlem | Kallenavn | Identitet |
| --- | --- | --- |
| Emilio Dosal | Millie | I aM Earth |
| Olivia Gonzalez | Chachi | I aM Fire |
| Dzajna Vankova | Jaja | I aM Electricity |
| Brandon Harrell | 747 | I aM Wind |
| Di Zhang | Moon | I aM Machine |
| Phillip Chbeeb | Pacman | I aM Water |

Medlemmer
---------

### Phillip «Pacman» Chbeeb

Utdypende artikkel: Phillip «Pacman» Chbeeb

**Phillip A. Chbeeb** ble født 30. november 1988. Chbeeb begynte å danse som 15-åring, da han så battles i popping på jam sessions i Houston. Grunnet initialene hans P.A.C. kalte han seg for Pacman i dansemiljøet. Chbeeb utviklet sin egen stil med en del arm waves, tutting og flexing, men han har hatt ingen formell trening i dans. Når han var 16 år, skapte han dansestudioet Marvelous Motion Studios, og dansegruppen Marvelous Motion.

I 2009 var Chbeeb med i dansekonkurransen *So You Think You Can Dance*, og kom blant de 6 beste mannlige danserne. Chbeeb gjorde seg også kjent via sin YouTube-profil. Pacman er kjent for sin spesielle stil som er en blanding av tutting, waving og flexing, og definerte seg selv som «water» i deres siste nummer før finalen.

### Di «Moon» Zhang

**Di Zhang**, mest kjent som «Marvelous Moon» eller bare «Moon» er opprinnelig fra Kina, men i 2005 flyttet han til USA for å danse, og da han ble kjent med dansemiljøet, var han med å skape Marvelous Motion Crew. På YouTube har han gjort samarbeid med blant annet Quest Crew, Kaba Modern og SoReal Cru. Zhang har også hatt turnéer med flere workshops i Asia. Moon er kjent for å bruke en del tutting og fingertutting når han danser, og definerte seg selv som «machine» i deres siste nummer før finalen.

### Brandon «747» Harrell

**Brandon Harrell**, mest kjent som «Showoff» eller «747» dannet Marvelous Motion Crew sammen med Di «Moon» Zhang og Phillip «Pacman» Chbeeb. 747 er mest kjent for sin avslappede swag-dansestil, og definerte seg selv som «wind» i deres siste nummer før finalen, grunnet hans avslappede stil.

### Olivia «Chachi» Gonzalez

**Olivia Gonzalez** ble kalt «Chachi» av sin familie, som betyr «liten jente» på spansk. Når hun var 6 år begynte hun å danse ballett, og når hun var 9 så hun Marvelous Motion Crew opptre i et dansestudio. Derfra, bestemte hun seg for å satse på hiphop. Etterhvert, fant moren hennes Marvelous Motion Studios, og Chachi begynte å trene der. Som 13-åring ble Chachi med i ArchiTeks, som er gruppen til Brian Puspos i SoReal Cru, som kom på 2.-plass i America's Best Dance Crew (sesong 2).

Chachi gikk på audition for IaMmE i 2010 og ble kvalifisert til gruppen. Som 15-åring er hun den yngste kvinnelige deltageren som noen gang har vært med i America's Best Dance Crew noen sinne. Chachi definerer sin dansestil som skarp, og definerer seg som «fire» i deres siste nummer før finalen. Utenom dansingen er Chachi Justin Biebers største fan.

### Dzajna «Jaja» Vankova

**Dzajna Vankova**, mest kjent som «Jaja», er opprinnelig fra Tsjekkia, men i 2010 dro hun til USA for å gå på audition for IaMmE, og da hun ble med i gruppen bestemte hun seg for å bli der. I løpet av America's Best Dance Crew innrømte hun at hun savnet sin familie og hennes venner i Tsjekkia, men at dansingen og hennes «andre familie» i IaMmE var enda viktigere. Jaja beskriver sin dansestil som eksplosiv og elektrisk, og definerte seg selv som «electrisity» i deres siste opptreden før finalen av konkurransen.

### Emilio «Millie» Dosal

**Emilio Dosal**, også kjent som «E-Wrex» eller «Millie» ble med i IaMmE etter å ha vært på audition i Houston, Texas, og ble den eneste mannlige danseren som ble plukket ut. Millie beskriver sin stil som veldig grunnleggende, og definerte seg selv som «earth» i deres siste opptreden før finalen av konkurransen.

America's Best Dance Crew
-------------------------

Denne tabellen inneholder IaMmEs opptredener i America's Best Dance Crew (sesong 6).

| Uke | Sang | Resultat |
| --- | --- | --- |
| 1 | «Right Above It» av Lil Wayne (med Drake) | Sikker |
| 3 | «Meet Me Halfway» av Black Eyed Peas | Sikker |
| 4 | «Peacock» av Katy Perry | Sikker |
| 5 | «S&M» av Rihanna | Sikker |
| 6 | «Somebody to Love» av Justin Bieber (med Usher) | Sikker |
| 7 | «Moment 4 Life» av Nicki Minaj (med Drake) | Sikker |
| 8 | «Love Lockdown» av Kanye West«Gold Digger» av Kanye West med Jamie Foxx«Touch the Sky» av Kanye West med Lupe Fiasco | Nederste 2 |
| «Ill-Emental» av IaMmE og District 78 | Ingen resultat |
| 9 | En mix av Swizz Beatz |
| «S&M» av Rihanna (ønsket gjentagelsesnummer) |
| 10 | «Raise Your Glass» av P!nk (sammen med ICONic Boyz) | **Vinner** |
| «Rocketeer» av Far East Movement |
| «Written in the Stars» av Tinie Tempah |

Referanser
----------

1. ↑  Ill-Emental-opptredenen på YouTube
2. ↑  IaMmEs historie på MTV.com
3. ↑  Moon på MySpace
4. ↑  Chachi Gonzalezs biografi Arkivert 1. juni 2011 hos Wayback Machine.

Eksterne lenker
---------------

* Offisielt nettsted Rediger på Wikidata
* *IaMmE* på YouTube
* *IaMmE* på Twitter
* *IaMmE* på MTV sin nettside

  


| * v
* d
* r
**America’s Best Dance Crew** |
| --- |
| Sesonger | **1** (vår 2008) **·** **2** (høst 2008) **·** **3** (vår 2009) **·** **4** (høst 2009) **·** **5** (vår 2010)  **·** **6** (vår 2011) |
| Dommere | JC Chasez (sesong 1-5) **·** Lil Mama (sesong 1-5) **·** «D-Trix» (sesong 6) **·** Omarion (sesong 5) **·** Shane Sparks (sesong 1-4) |
| Vinnere | JabbaWockeeZ  **·** Super Cr3w  **·** Quest Crew  **·** We Are Heroes  **·** Poreotix  **·** IaMmE |
| Grupper | 

|  |  |
| --- | --- |
| Sesong 1 | Status Quo **·** Kaba Modern **·** Breaksk8 **·** Fysh n Chicks **·** Live in Color **·** ICONic **·** Femme 5 **·** Enigma Dance Kru |
| Sesong 2 | SoReal Cru **·** Fanny Pak **·** Boogie Bots **·** Supreme Soul **·** A.S.I.I.D **·** Presh Select **·** Xtreme Dance Force **·** Sass x7 **·** Distorted X |
| Sesong 3 | Beat Freaks **·** Fly Khicks **·** Strikers All-Stars **·** Dynamic Edition **·** Ringmasters **·** Team Millennia **·** Boxcuttuhz **·** G.O.P. Dance |
| Sesong 4 | Afroboriké **·** Massive Monkees **·** Rhythm City **·** Vogue Evolution **·** Beat Ya Feet Kings **·** Southern Movement **·** Artistry in Motion **·** Fr3sh |
| Sesong 5 | Blueprint Cru **·** Hype 5-0 **·** Jungle Boogie **·** Saltare **·** Heavy Impact **·** Static Noyze **·** Royal Flush **·** Swagger Crew |
| Sesong 6 | ICONic Boyz  **·** Phunk Phenomenon  **·** Street Kingdom  **·** Instant Noodles  **·** 787 Crew  **·** ReQuest  **·** FootworKINGz  **·** JAG6ED  **·** Eclectic Gentlemen |

 |
| Annet | Mario Lopez (programleder) **·** District 78 (musikkmixing) **·** Randy Jackson (medskaper og lederprodusent) **·** Kara Saun (kostymedesign)  **·** Nappytabs og Chuck Maldonado (gjestekoreografer) |